|  |  |  |
| --- | --- | --- |
|  | **Együttműködési megállapodás**Szakmai gyakorlat biztosítására |  |

Amely létrejött egyfelől a **PÉCSI TUDOMÁNYEGYETEM**

Székhely: 7622 Pécs, Vasvári P. u. 4.,

Csoport azonosító szám: 17783941-5-02,

Adószáma: 19308681-4-02,

Statisztikai jele: 19308681-8540-563-02,

Intézmény azonosító: FI 58544,

Bankszámlaszám: 11731001-23135378,

Szerződéskötéssel érintett szervezeti egység: **Műszaki és Informatikai Kar**

Képviseletre jogosult**: Prof. Dr. Medvegy Gabriella**

a továbbiakban: **Felsőoktatási intézmény**

másfelől a(z) **……………GYAKORLÓHELY NEVE…………..**

Gyakorlóhely fenntartójának neve, azonosító száma: ……………[[1]](#footnote-1)……………

Székhely: ………………………….

Cégjegyzékszám/Nyilvántartási szám/Intézményi azonosító szám: ……………………....

Adószám: ………………………..

Statisztikai számjel: ………………………..

Bankszámlaszám: ………………………….

Képviseletre jogosult: …………………………….

a továbbiakban: **Gyakorlóhely**

(a továbbiakban külön-külön: Fél, együtt: Felek) között, az alulírott helyen és időben az alábbi feltételek szerint:

**1. A megállapodás célja és tárgya**

1.1. A Felek megállapodnak abban, hogy a Gyakorlóhely a Felsőoktatási intézmény … fő hallgatója számára szakmai gyakorlati lehetőséget biztosít a jelen megállapodásban és a jelen megállapodás **1-4. számú melléklet**ében rögzített feltételek szerint.

1.2. A szakmai gyakorlat célja a tanulmányoknak, szakterületnek megfelelő munkahelyen, munkakörben az elméleti és gyakorlati ismeretek összekapcsolása mellett, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológiai ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innováció-készség fejlesztése.

**2. A Gyakorlóhely jogai és kötelezettségei**

2.1. A Gyakorlóhely köteles

1. a szakmai gyakorlaton résztvevő hallgató(ka)t tanulmányaiknak megfelelő szakterületen foglalkoztatni,
2. a szakmai gyakorlaton résztvevő hallgatóval/hallgatókkal a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet (a továbbiakban: „***Korm.rend.***”) rendelkezései szerint a szakmai gyakorlat megkezdése előtt köteles **hallgatói munkaszerződés**t kötni.

**Amennyiben a Gyakorlóhely** a nemzeti felsőoktatásról szóló 2011. évi CCIV. törvény (a továbbiakban: „***Nftv*.**”) 44. § (3a) bekezdésének megfelelően **költségvetési szerv vagy közfeladatot ellátó közérdekű vagyonkezelő alapítvány által fenntartott felsőoktatási intézmény vagy az Nftv. 44. § (3b) bekezdése szerinti munkáltató**, akivel a hallgató(k) munkaviszonyban áll(nak), **úgy** **a szakmai gyakorlatra hallgatói munkaszerződés nélkül is sor kerülhet**,

1. a szakmai gyakorlat folytatásához szükséges helyet, eszközt és védőfelszerelést a szakmai gyakorlaton résztvevő hallgató(k)nak biztosítani,
2. a szakmai gyakorlat megkezdése előtt a hallgató(k) balesetvédelmi tűzvédelmi és munkavédelmi képzését biztosítani,
3. a szakmai gyakorlat ideje alatt a szakmai gyakorlaton résztvevő hallgató(k) szakmai gyakorlati tevékenységének folyamatos szakmai felügyeletét, irányítását ellátni,
4. a hallgató(k) szakmai gyakorlatát úgy megszervezni, hogy az igazodjon a Felsőoktatási intézmény félévbeosztásához,
5. a szakmai gyakorlat befejezését követően a hallgató(k) elsajátított szakmai tudását, kompetenciáit írásban értékelni és azt haladéktalanul a Felsőoktatási intézménynek megküldeni.

2.2. **Amennyiben a szakmai gyakorlaton részt vevő hallgató(k) szakja** a szak képzési és kimeneti követelményei alapján legalább hat hétig tartó szakmai gyakorlatot is tartalmazó szakként az Nftv. 85. § (3) bekezdése alapján **gyakorlatigényes szaknak minősül, úgy a szakmai gyakorlat ideje alatt** **a Gyakorlóhely köteles** **a** szakmai gyakorlaton résztvevő **hallgató(k) számára legalább az Nftv. 44. § (3) bekezdés a) pontja szerinti** **díjazást fizetni**. A szakmai gyakorlaton résztvevő hallgató(k) számára fizetendő díjazás pontos mértékét a jelen megállapodás **2. számú melléklet**e tartalmazza.

**Amennyiben a Gyakorlóhely** az Nftv. 44. § (3a) bekezdésének megfelelően **költségvetési szerv vagy közfeladatot ellátó közérdekű vagyonkezelő alapítvány által fenntartott felsőoktatási intézmény vagy az Nftv. 44. § (3b) bekezdése szerinti munkáltató**, akivel a hallgató(k) munkaviszonyban áll(nak), **úgy** **a szakmai gyakorlatra díjazás nélkül is sor kerülhet**.

2.3. A Felek megállapodnak abban, hogy a Gyakorlóhely a jelen megállapodásban közölt adatainak bármely változásáról köteles a Felsőoktatási intézményt haladéktalanul írásban értesíteni.

2.4. A Felek úgy állapodnak meg, hogy a Gyakorlóhely a hallgatók szakmai gyakorlati ideje alatt nem adhat át a hallgató(k)nak olyan gazdasági, vagy üzleti titoknak számító információt, adatot, ami a hallgató(k)nak a szakdolgozata/szakdolgozatuk elkészítését, megvédését, illetve a képzés utáni elhelyezkedését akadályozza, gátolja.

2.5. A Gyakorlóhely kijelenti, hogy a hallgató(k) szakmai gyakorlatának megszervezéséhez szükséges feltételekkel rendelkezik.

**3. A Felsőoktatási intézmény jogai és kötelezettségei**

3.1. A Felsőoktatási intézmény felelős a hallgató(k) teljes képzéséért és az ennek részét képező szakmai gyakorlatért.

3.2. A Felsőoktatási intézmény köteles

1. a szakmai gyakorlat megkezdése előtt minimum 15 munkanappal írásban megküldeni a Gyakorlóhely részére a szakmai gyakorlat – szakképzési programban és tantervben meghatározott - képzési követelményeit, valamint a szakmai gyakorlat lebonyolításához szükséges további adatokat, információkat,
2. a Gyakorlóhellyel együttműködve a szakmai gyakorlaton résztvevő hallgató(ka)t kiválasztani és a kiválasztott hallgató(k) névsorát minimum 15 munkanappal a szakmai gyakorlat megkezdése előtt a Gyakorlóhelynek írásban megküldeni,
3. a szakmai készségek, képességek komplex fejlesztési folyamatában a Gyakorlóhely értékelése alapján a gyakorlati kompetenciákat értékelni.

3.3. A Felsőoktatási intézmény kötelessége a szakmai gyakorlaton résztvevő hallgató(k) rendszeres ellenőrzése, tanulmányi módszertani irányítása.

**4. A megállapodás megszűnése és módosítása**

4.1. A Felek a jelen megállapodást annak mindkét Fél általi aláírása napjától a **2. számú mellékletben meghatározott szakmai gyakorlat végéig tartó határozott időre kötik**.

4.2. A jelen megállapodást bármelyik Fél jogosult a másik Félhez intézett egyoldalú, írásos nyilatkozatával indokolás nélkül az adott szemeszter végére **vagy [[2]](#footnote-2)** …. naptári napos felmondási idővel felmondani, azzal, hogy a Felek kötelesek gondoskodni a folyamatban lévő szakmai gyakorlatok kifutó rendszerben történő befejezéséről.

4.3. Bármelyik Fél, a másik Fél súlyos szerződésszegése esetén jogosult a jelen megállapodást a szerződésszegő Félhez intézett egyoldalú, írásos, indokolással ellátott nyilatkozatával, azonnali hatállyal felmondani.

4.4. A Felek a jelen megállapodást közös megegyezéssel kizárólag írásban, bármikor módosíthatják vagy megszüntethetik, azzal, hogy a közös megegyezéssel történő megszüntetés esetén is kötelesek közösen gondoskodni a folyamatban lévő szakmai gyakorlatok kifutó rendszerben történő befejezéséről.

4.5. A Felek úgy állapodnak meg, hogy ha valamely hallgató szakmai gyakorlata idő előtt megszűnik, vagy megszakad, úgy a megszűnés és megszakadás időpontjáról és annak okáról a Gyakorlóhely haladéktalanul, írásban értesíti a Felsőoktatási intézmény szakmai felelősét.

**5. A Felek egyéb megállapodásai**

5.1. A Felek megállapodnak abban, hogy amennyiben a Gyakorlóhely a Felsőoktatási intézménytől a szakmai gyakorlat biztosításáért díjazásra jogosult, a díjazás mértékét és megfizetésének módját a **3. számú melléklet** tartalmazza.

5.2. A Felek megállapodnak abban, hogy minden, a jelen megállapodás keretében egymásnak küldött értesítésnek írott (levél, e-mail) formában kell történnie. A Felek közti levelezés nyelve: magyar.

5.3. A Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek a jelen megállapodásban meghatározott értesítési címére írásban – tértivevénnyel vagy a kézbesítést más módon igazoló levél, olvasási visszaigazolás igénybevételével küldött e-mail útján – küldték meg.

A Felek megállapodnak abban, hogy egymás elektronikus levelei tartalmának megismeréséről a feladó fél által kért olvasási visszaigazolás elküldésével tájékoztatják egymást, valamint megállapodnak abban is, hogy amennyiben a tértivevényes postai küldemény „*ismeretlen*”, „*ismeretlen helyre költözött*”, „*nem vette át*”, „*az átvételt megtagadta*”, „*a kézbesítés akadályozott*” jelzéssel érkezik vissza a feladóhoz, akkor már a kézbesítés megkísérlésének napján, ha pedig „*nem kereste*” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.

5.4. A Felek rögzítik, hogy a jelen megállapodás **1-2. számú melléklet**ében rögzített kapcsolattartók (szakmai felelősök) feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek (szakmai felelősök) kizárólag a jelen megállapodás teljesítésével kapcsolatban felmerülő operatív kérdésekben jogosultak eljárni, a jelen megállapodás módosítására, megszüntetésére, egyéb jognyilatkozat tételére nem jogosultak.

A Felek rögzítik továbbá, hogy kapcsolattartók (szakmai felelősök) személyében bekövetkező esetleges változásokról az érintett Fél köteles haladéktalanul, írásban tájékoztatni a másik Felet. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően a kapcsolattartónak (szakmai felelősnek) az újonnan bejelentett személy minősül. A Felek megállapodnak abban, hogy a kapcsolattartók (szakmai felelősök) személyének megváltozására vonatkozó bejelentése és annak visszaigazolása nem minősül szerződésmódosításnak.

5.5. A Felek kijelentik, hogy ismerik és alkalmazzák az információs önrendelkezési jogról és az információszabadságról szóló 2011. évi CXII törvényt, és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679 rendeletét (GDPR).

A Felek a GDPR 6. cikk (1) bek. e) pontja szerint közfeladat végrehajtása érdekében továbbítják és kezelik a jelen megállapodás **1-2. számú melléklet**ében rögzített kapcsolattartók (szakmai felelősök) és **3. számú melléklet**ében rögzített teljesítésigazoló személy személyes adatait a jelen megállapodással összefüggő kapcsolattartáshoz és az abban vállalt kötelezettségek teljesítéséhez, mint adatkezelési célhoz szükséges mértékben és ideig. Ezen adatok tekintetében mindkét Fél önálló adatkezelőnek minősül. A Felek kötelezettséget vállalnak a személyes adatok GDPR-nak megfelelő kezelésére, amelynek betartásáért a saját adatkezelésük vonatkozásában önállóan felelnek.

5.6. A Felek rögzítik, hogy jelen együttműködés során a hallgatói adatok tekintetében a Felsőoktatási intézmény adatkezelőnek, a Gyakorlóhely adatfeldolgozónak minősül, és a hallgatók szakmai gyakorlatának megszervezéséhez kapcsolódó adatkezelésről a jelen megállapodás **4. számú mellékletében** rendelkeznek a Felek.

5.7. A Felek a közöttük a jelen megállapodással kapcsolatban felmerült vitás kérdéseket elsősorban együttműködésre feljogosított képviselőik útján, tárgyalásos úton kötelesek rendezni. Ennek eredménytelensége esetére a Felek a jogvitájuk eldöntésére kikötik a hatáskörrel rendelkező pécsi székhelyű rendes bíróság kizárólagos illetékességét.

5.8. A Felek rögzítik, hogy a jelen megállapodásban nem vagy nem kellő részletességgel szabályozott kérdésekben a Polgári Törvénykönyv, az Nftv., a szakmai gyakorlat vonatkozásában az Nftv. 44. § (2) bekezdése alapján a Munka Törvénykönyvéről szóló 2012. évi I. törvény, és Korm.rend. rendelkezései az irányadók.

A jelen megállapodást, és annak elválaszthatatlan részét képező mellékleteit – mely három (3) **[[3]](#footnote-3)** eredeti példányban készült, amelyekből kettő (2) példány a Felsőoktatási intézményt, egy (1) példány a Gyakorlóhelyet illet - a Felek elolvasták, értelmezték, és azt, mint akaratukkal mindenben megegyezőt, jóváhagyólag aláírták.

Mellékletek:

1. számú melléklet: A Felek szakmai gyakorlatot érintő adatai

2. számú melléklet: Szakmai gyakorlat adatai

3. számú melléklet: Gyakorlóhely díjazására vonatkozó feltételek

4. számú melléklet: Adatvédelmi rendelkezések

Pécs, 20… ………………………. ………………….., 20…. …………………………

|  |  |  |
| --- | --- | --- |
| **PÉCSI TUDOMÁNYEGYETEM****(Műszaki és Informatikai. Kar)**képviselő: **Prof. Dr. Medvegy Gabriella dékán.** Felsőoktatási intézmény |  | **…….GYAKORLÓHELY NEVE……**……….képviselő neve………………képviselő beosztása……..Gyakorlóhely |

Ellenjegyzők a Felsőoktatási intézmény részéről:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_**Dr. Fülöp Attila****Mb. tanszékvezető**szakmai ellenjegyző | \_\_\_\_\_\_\_\_\_\_\_\_\_\_\_\_\_\_\_\_\_\_**Gunszt Dezsőné****gazdálkodási referens**pénzügyi ellenjegyző |

***1. számú melléklet***

**amely készült a Pécsi Tudományegyetem és a ………(Gyakorlóhely neve)……… között szakmai gyakorlat tárgyban megkötendő együttműködési megállapodáshoz**

**A FELEK SZAKMAI GYAKORLATOT ÉRINTŐ ADATAI**

|  |  |
| --- | --- |
| Gyakorlóhely neve | **\*\*\*\*\*** |
| Székhely:  | **\*\*\*\*\*** |
| Cégjegyzékszám | **\*\*\*\*\*** |
| Adószám:  | **\*\*\*\*\*** |
| Statisztikai számjel:  | **\*\*\*\*\*** |
| Bankszámlaszám:  | **\*\*\*\*\*** |
| Képviseletre jogosult | **\*\*\*\*\*** |

***Szakmai gyakorlóhely típusa:***

|  |  |  |
| --- | --- | --- |
| a) | Költségvetési szerv vagy közfeladatot ellátó közérdekű vagyonkezelő alapítvány által fenntartott felsőoktatási intézmény (Nftv. 44. § (3a) bekezdés) |  |
| b) | Munkáltató, akivel a hallgató(k) munkaviszonyban áll(nak) (Nftv. 44. § (3b) bekezdés) |  |
| c) | a-b) pont körébe nem tartozó Gyakorlóhely |  |

***Felek kapcsolattartói:***

|  |
| --- |
| Szakmai gyakorlat **szakmai felelőse** a Felsőoktatási Intézmény részéről: |
|  | Név: | **Dr. Mang-Kardos Zita** |
|  | Telefon: | **30/627-0877** |
|  | E-mail: | **mangne.zita@mik.pte.hu** |
|  |  |
| Szakmai gyakorlat **szakmai felelőse** a Gyakorlóhely részéről: |
|  | Név: | **\*\*\*\*\*** |
|  | Telefon: | **\*\*\*\*\*** |
|  | E-mail: | **\*\*\*\*\*** |

***Szervezeti egységek:***

|  |
| --- |
| Megállapodással érintett szervezeti egység a Felsőoktatási intézmény részéről |
|  | **Építőmérnök Tanszék** |
|  |  |
| Megállapodással érintett szervezeti egység a Gyakorlóhely részéről |
|  | **\*\*\*\*\*** |

***2. számú melléklet***

**amely készült a Pécsi Tudományegyetem és a ………(Gyakorlóhely neve)……… között szakmai gyakorlat tárgyban megkötendő együttműködési megállapodáshoz** **SZAKMAI GYAKORLAT ADATAI [[4]](#footnote-4)**

|  |  |  |  |
| --- | --- | --- | --- |
| **Szak megnevezése:** | **Építőmérnöki BSc, nappali tagozat**  | **Szemeszter [[5]](#footnote-5)**  | **\*\*\*\*\*** |
|  |  |  |  |  |
| **Munkarend** | **A szakmai gyakorlaton résztvevő hallgatók létszáma (fő)** | **Szakmai gyakorlat kezdete** | **Szakmai gyakorlat vége** | **Szakmai gyakorlat végzésének helye (címe) és az ott szakmai gyakorlaton résztvevő hallgatók száma** |
| Nappali | ***A hallgató neve*** | **\*\*\*\*\*** | **\*\*\*\*\*** | **\*\*\*\*\*** |
| Levelező | **\*\*\*\*\*** | **\*\*\*\*\*** | **\*\*\*\*\*** | **\*\*\*\*\*** |

|  |  |
| --- | --- |
| Felsőoktatási intézmény szakmai felelőse: | **Dr. Fülöp Attila** |
| Gyakorlóhely szakmai felelőse: | **\*\*\*\*\*** |

***Szakmai gyakorlaton résztvevő hallgatók díjazása:***

|  |  |  |  |  |
| --- | --- | --- | --- | --- |
| **X** | Hallgató díjazásra jogosult |  |  | Hallgató díjazásra nem jogosult |
|  | Díjazás mértéke: |  |  | Oka: |
|  |  |  |  |  |  |  |
|  |   | Az Nftv. 44. § (3) bekezdés a) pontja szerinti díjazás |  |  |   | A hallgató(k) szakja az Nftv. 85. § (3) bekezdése alapján nem minősül gyakorlatigényes szaknak **[[6]](#footnote-6)**  |
|  |  |  |  |  |  |  |
|  |   | Az Nftv. 44. § (3) bekezdés a) pontja szerinti díjazásnál magasabb |  |  |   | A Gyakorlóhely költségvetési szerv vagy közfeladatot ellátó közérdekű vagyonkezelő alapítvány által fenntartott felsőoktatási intézmény (Nftv. 44. § (3a) bek.) |
|  |  |  |  |  |  |  |
|  |  |  |  |  |  | A Gyakorlóhely munkáltató, akivel a hallgató(k) munkaviszonyban áll(nak) (Nftv. 44. § (3b) bek.) |
|  | Díjazás összege: |  |  |  |  |
|  |  | (összeg számmal)  |  |  |  |  |
|  |  | azaz |  |  |  |  |
|  |  | (összeg betűvel) |  |  |  |  |

A hallgatót megillető díjazás megfizetésének módját a hallgatóval/hallgatókkal kötött hallgatói munkaszerződés(ek) tartalmazza/tartalmazzák.

***3. számú melléklet***

**amely készült a Pécsi Tudományegyetem és a ………(Gyakorlóhely neve)……… között szakmai gyakorlat tárgyban megkötendő együttműködési megállapodáshoz**

**GYAKORLÓHELY DÍJAZÁSÁRA VONATKOZÓ FELTÉTELEK**

***Gyakorlóhely a szakmai gyakorlat biztosításáért***

|  |  |  |  |  |  |
| --- | --- | --- | --- | --- | --- |
|  |   | Jogosult díjazásra |  |  **X**  | Nem jogosult díjazásra |

***Díjazás mértéke, amennyiben a Gyakorlóhely díjazásra jogosult:***

|  |
| --- |
| **(összeg számmal)** |
| azaz |
| **(összeg betűvel)** |

***Felsőoktatási intézmény részéről teljesítésigazolás kiállítására jogosult személy:***

|  |
| --- |
| **(teljesítésigazoló neve)** |

Fizetésre vonatkozó feltételek:

1. A Gyakorlóhely kijelenti, hogy a Nemzeti Vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül.
2. A Felek megállapodnak abban, hogy amennyiben a Gyakorlóhely a szakmai gyakorlat biztosításáért díjazásra jogosult, a Felsőoktatási intézmény a díjat az alábbiak szerint fizeti meg.
3. A Felsőoktatási intézmény feljogosított képviselője a szakmai gyakorlat befejezését követő 5 naptári napon belül teljesítésigazolást állít ki a Gyakorlóhely részére az általa biztosított szakmai gyakorlatról.
4. A Gyakorlóhely a teljesítésigazolás alapján jogosult a szakmai gyakorlat biztosításáról az általános forgalmi adóról szóló 2007. évi CXXVII. tv. 169. §-ában, továbbá a számvitelről szóló 2000. évi C. tv. 167. §-ának (1) és (3) bekezdésében, illetve a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014 (IV.30.) NGM rendeletben meghatározott tartalmi és formai követelményeknek megfelelő számlát kiállítani azzal, hogy a számlához köteles csatolni a teljesítésigazolás egy példányát, továbbá a számlán köteles feltüntetni a Felősoktatási intézmény által előzetesen rendelkezésére bocsátott SAP azonosítószámot.

A jelen megállapodásban, illetve a vonatkozó jogszabályokban meghatározott követelményeknek nem megfelelően kiállított, és a Felsőoktatási intézmény részére megküldött számlát a Felsőoktatási intézmény nem fogadja be, azt kiegyenlítés nélkül visszaküldi a Gyakorlóhely székhelyére és az ebből eredő fizetési késedelemért felelősséget nem vállal.

A Felsőoktatási intézmény mindaddig, amíg a Gyakorlóhely a jogszabályokban, illetve a jelen megállapodásban meghatározott követelményeknek megfelelő számlát a Felsőoktatási intézmény részére meg nem küldi, fennáll a Gyakorlóhely számlázási késedelme, ami a Felsőoktatási intézmény egyidejű késedelmes fizetési teljesítését kizárja.

1. A Felek rögzítik, hogy a számla kiegyenlítése 30 napon belül, banki átutalással történik. A Ptk. 6:130. § (1) bekezdése alapján a fizetési határidő kezdete a jelen megállapodás és a jogszabályok szerint kiállított számla Felsőoktatási intézmény általi kézhezvételének napja.
2. A teljesítésigazoló személyében bekövetkező esetleges változásokról a Felsőoktatási intézmény haladéktalanul írásban köteles a másik Felet tájékoztatni. A tájékoztatás tudomásulvételét a másik Fél köteles haladéktalanul, írásban visszaigazolni. Ettől az időponttól kezdődően teljesítésigazolónak az újonnan bejelentett személy minősül. Felek megállapodnak abban, hogy a teljesítésigazoló személyének megváltozására vonatkozó bejelentése és annak visszaigazolása nem minősül szerződésmódosításnak.

***4. számú melléklet***

**a Pécsi Tudományegyetem és a ………(Gyakorlóhely neve)……… közötti adatkezelésről szakmai gyakorlat tárgyban megkötendő együttműködési megállapodáshoz az általános adatvédelmi rendeletnek való megfeleléscéljából**

**ADATVÉDELMI RENDELKEZÉSEK**

**1. A melléklet célja**

1.1. E melléklet a **Pécsi Tudományegyetem** és a **………(Gyakorlóhely neve)………** között, a jelen megállapodás teljesítéséhez szükséges személyes adatok kezelését, a Felek közötti jogviszonyt, a Felek jogait és kötelezettségeit szabályozza.

1.2. A jelen mellékletben nem szabályozott kérdésekre, így különösen a rendelkezések időbeli hatályára, adatfeldolgozási megállapodás felmondási idejére és annak feltételeire az együttműködési megállapodás rendelkezései irányadók.

1.3. A jelen mellékletben használt fogalmak, valamint a nem, vagy nem kellő részletességgel szabályozott kérdések tekintetében a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679/EU rendelet (általános adatvédelmi rendelet), az információs önrendelkezési jogról és az információszabadságról szóló 2011. évi CXII. törvény (Infotv.), és a Polgári Törvénykönyvről szóló 2013. évi V. törvény (Ptk.) rendelkezései irányadók.

**2. Az adatkezelések célja és jogalapja, a továbbított és kezelt adatok típusa és az érintettek köre, adatkezelők kötelezettségei**

2.1. Az adatkezelő az általános adatvédelmi rendelet 28. cikkének megfelelően jelen együttműködési megállapodás megkötésével egyúttal megbízza az adatfeldolgozót az alábbi adatfeldolgozási tevékenységek végrehajtására:

Az együttműködési megállapodásban foglalt szakmai gyakorlatok lebonyolítása érdekében a meghatározott adatok (különösen név, szak, munkarend) gyűjtése, rendszerezése, tárolása, kapcsolódó dokumentumok kiállítása.

2.2. A megbízást az adatfeldolgozó elfogadja.

2.3. Az érintettek köre a szakmai gyakorlatra jelentkező Egyetemi hallgatók.

**3. Az adatfeldolgozás időtartama**

3.1. Az adatfeldolgozás e megállapodás megszűnéséig tart.

3.2. Az adatfeldolgozó – jogszabály eltérő rendelkezése hiányában – az adatfeldolgozás befejezését követően az adatkezelő döntésének megfelelően valamennyi személyes adatot (ideértve a meglévő másolatokat is) törli, illetve azokat az adatkezelőnek visszajuttatja.

**4. Utasításadás**

4.1. Adatkezelő kijelenti és szavatolja, hogy a jelen megállapodásban átadott vagy hozzáférhetővé tett személyes adatok adatkezelőjének minősül, és azokat jogszerűen, a vonatkozó adatvédelmi szabályoknak megfelelően kezeli.

4.2. Az adatfeldolgozó – ha jogszabály másként nem rendelkezik – az adatfeldolgozást az adatkezelő írásbeli utasításai szerint végzi. Írásbelinek kell tekinteni az elektronikus úton, így különösen elektronikus levelezés útján adott írásbeli utasítást is.

4.3. Az adatkezelő személyes adatok kezelésével kapcsolatos döntési és utasítási jogkörét e megállapodás tekintetében az Egyetem **Műszaki és Informatikai** Karának dékánja gyakorolja.

4.4. Az utasítás jogszerűségéért az adatkezelő felel, az adatfeldolgozó köteles azonban felhívni az adatkezelő figyelmét, ha az utasítás jogszerűtlen, célszerűtlen vagy szakszerűtlen.

**5. Kapcsolattartás**

E melléklet végrehajtásával, különösen az utasításadással kapcsolatban kapcsolattartó személy(ek) a fenti megállapodás szerinti kapcsolattartó személyek:

A Felsőoktatási intézmény részéről: **Dr. Balogh Brigitta;** **balogh.brigitta@mik.pte.hu****; +36 72 5030650/23668**

A Felsőoktatási Intézmény adatvédelmi tisztviselője: **Dr. Zámbó Alexandra Erzsébet**; adatvedelem@pte.hu; <https://pte.hu/hu/adatvedelem>

A Gyakorlóhely részéről: **………(kapcsolattartó neve, e-mail címe, telefonszáma)………**

A Gyakorlóhely adatvédelmi tisztviselője: **………(amennyiben van, a kapcsolattartó adatvédelmi tisztviselőjének neve, e-mail címe, telefonszáma)………**

**6. További adatfeldolgozó igénybevétele**

6.1. Az adatfeldolgozó az adatkezelő előzetesen írásban tett eseti vagy általános felhatalmazása nélkül további adatfeldolgozót nem vehet igénybe. E felhatalmazás megtételére az 4.2. és 4.3. pont rendelkezései irányadók.

6.2. Az adatfeldolgozó köteles az adatkezelőt előzetesen értesíteni, ha az általános felhatalmazásban meghatározott további adatfeldolgozóhoz képest változás következik be. Az adatkezelő az ezzel kapcsolatos esetleges kifogását 5 munkanapon belül köteles megtenni. Ennek hiányában a további adatfeldolgozóval kapcsolatos változásokhoz való hozzájárulást e megállapodás alapján megadottnak kell tekinteni.

6.3. Az adatfeldolgozó a további adatfeldolgozó igénybevétele esetén vele olyan írásbeli szerződést köt, amely alapján a további adatfeldolgozót legalább azok a kötelezettségek terhelik, és legfeljebb azok a jogok illetik, amelyek e megállapodás alapján az adatfeldolgozót terhelik, illetve illetik. Az előírt adatvédelmi kötelezettségek kiterjednek különösen:

a) a titoktartási kötelezettségre;

b) megfelelő technikai és szervezési intézkedések végrehajtására a vonatkozó jogszabályoknak való megfelelés és az adatbiztonsági követelmények érvényesítése érdekében;

c) az incidensek kezelése és az érintetti jogok biztosítása és a jogszabályi megfelelés érdekében történő együttműködési kötelezettségekre, ideértve az adatkezelő általi ellenőrzés jogát is.

6.4. Az Adatfeldolgozó a jogosan igénybe vett közreműködőért úgy felel, mintha a munkát maga végezte volna; közreműködő jogosulatlan igénybevétele esetén pedig, felelős minden olyan kárért is, amely anélkül nem következett volna be.

**7. Titoktartási kötelezettség**

7.1. Adatkezelők és az adatkezelésben közreműködő bármely további személy (különösen a munkavállaló vagy adatfeldolgozó) az általa kezelt személyes adatok tekintetében titoktartásra kötelezett. Ennek keretében biztosítják, hogy az adatokhoz csak olyan személyek férhetnek hozzá, akiknek feladatkörük ellátásához ez feltétlen szükséges és akik igazolható módon titoktartási nyilatkozatot tettek vagy egyébként jogszabály alapján titoktartásra kötelezettek.

7.2. Adatkezelők a személyes adatokat harmadik személy számára megismerhetővé tenni vagy továbbítani, illetve nyilvánosságra hozni az érintett utasítása, illetve jogszabály kifejezett rendelkezése esetén kötelesek.

7.3. A titoktartási kötelezettség az adatkezelőket és minden közreműködőt a megállapodás teljesítése idejére, valamint annak megszűnése után is határidő nélkül terheli.

1. **Adatbiztonság**
	1. Az adatkezelők megfelelő technikai és szervezési intézkedéseket hajtanak végre annak biztosítása és bizonyítása érdekében, hogy a személyes adatok kezelése a vonatkozó jogszabályokkal összhangban történik, valamint – az általános adatvédelmi rendelet 32. cikke alapján – annak érdekében, hogy a kockázat mértékének megfelelő szintű adatbiztonságot garantálják. Az adatbiztonság kiterjed különösen az adatok véletlen vagy jogellenes megsemmisítésével, elvesztésével, megváltoztatásával, jogosulatlan közlésével vagy az azokhoz való jogosulatlan hozzáféréssel (adatvédelmi incidenssel) szembeni védelemre.
	2. A 8.1. pontban foglalt kötelezettség érdekében az adatfeldolgozó

a) biztosítja a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét;

b) biztosítja fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani;

c) az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást vezet be.

1. **Együttműködés az adatvédelmi incidensek kezelése érdekében**
	1. Az adatfeldolgozó vállalja, hogy adatvédelmi incidens esetén haladéktalanul, de legkésőbb az incidens észlelésétől számított 24 órán belül tájékoztatja az Adatkezelőt. A tájékoztatás tartalmazza az adatvédelmi incidens körülményeit, így különösen:

a) az incidens jellegét, és – amennyiben lehetséges – az érintettek körét és (becsült) számát, valamint az érintett személyes adatok körét;

b) az incidensből eredő valószínűsíthető következményeket és az incidens súlyának (jelentéktelen, valószínűsíthetően kockázattal járó vagy valószínűsíthetően magas kockázattal járó incidens) besorolására vonatkozó javaslatot;

c) az incidens orvoslására adott szervezeti egységnél tett vagy tervezett, vagy más szervezeti egységek számára javasolt intézkedéseket, különösen azokat, amelyek az esetleges hátrányos következmények enyhítését célozzák;

d) azon intézkedéseket, amelyeket adott esetben az érintett megtehet az esetleges hátrányos következmények enyhítése érdekében;

f) az adatvédelmi felügyelőhatóság incidensbejelentő felületén közölni szükséges, az adatfeldolgozónál rendelkezésre álló további adatokat, így különösen az incidenst megelőzően megtett adatbiztonsági intézkedéseket, valamint – amennyiben erre sor került – az érintettnek megadott tájékoztatás szövegét.

* 1. Amennyiben 24 órán belül nem áll rendelkezésre minden információ, a rendelkezésre álló lehető legtöbb információt kell továbbítani. A később rendelkezésre álló információkat az adatfeldolgozó haladéktalanul közli az adatkezelővel.
	2. Az értesítést írásban (ideértve az elektronikus utat is) a 5. pontban megjelölt kapcsolattartónak, valamint az Egyetem adatvédelmi tisztviselőjének, egészségügyi adatok érintettsége esetén az Egyetem egészségügyi adatvédelmi tisztviselőjének is meg kell küldeni.
1. **Együttműködés az érintetti jogok gyakorlásának biztosítása érdekében**
	1. Az adatfeldolgozó és az adatkezelő együttműködik az általános adatvédelmi rendelet III. fejezete szerinti érintetti jogok, az előzetes tájékoztatáshoz való jog, a hozzáféréshez való jog, a helyesbítéshez való jog, a tiltakozáshoz való jog, a törléshez való jog, az adatkezelés korlátozásához való jog és az adathordozhatósághoz való jog érvényesítése érdekében. Az együttműködés kiterjed a helyesbítéséhez vagy törléséhez, illetve az adatkezelés korlátozásához kapcsolódó, harmadik személy címzettek felé történő értesítési kötelezettségre is.
	2. Az együttműködés keretében az adatfeldolgozó megfelelő technikai és szervezési intézkedésekkel segíti az adatkezelőt abban, hogy érintetti jogok érintett kérelme alapján történő gyakorlását biztosíthassa. A felek haladéktalanul, de legkésőbb az érintett kérelmétől számított 5 munkanapon belül értesíti a másik felet az érintett kérelméről, amennyiben bármelyik fél önállóan nem képes az érintetti jogok biztosítására.
	3. A felek kölcsönösen tájékoztatják egymást minden olyan további tényről, információról, amely az érintetti jogok érvényesítéséhez szükségesek.
2. **Együttműködés a jogszabályi megfelelés biztosítása érdekében**
	1. Az adatfeldolgozó vállalja, hogy együttműködik és szükség esetén az adatkezelő kérésére rendelkezésre bocsát minden olyan információt és dokumentumot, amely az adatfeldolgozó vagy az adatkezelő jogszabályi kötelezettségeinek betartásához, valamint a jogszabályi kötelezettségek betartásának igazolásához szükségesek. Ennek keretében különösen:

a) a 9. pontban foglaltakon túl is együttműködik az adatvédelmi incidensek feltárásában, a következmények enyhítésében és az értesítési kötelezettségnek való megfelelés érdekében;

b) szükség esetén lehetővé teszi az adatkezelő vagy az általa megbízott más szervezet által végzett ellenőrzéseket, auditokat, beleértve a helyszíni vizsgálatot is;

c) szükség esetén együttműködik az adatkezelő tevékenységének hatósági vagy más erre feljogosított szerv általi ellenőrzése során;

d) szükség esetén együttműködik az adatvédelmi hatásvizsgálat és az ahhoz kapcsolódó esetleges előzetes konzultáció érdekében.

**12. Felelősség**

12.1.Az adatfeldolgozó felel az adatfeldolgozás által az adatkezelőnek vagy harmadik személyeknek okozott károkért, amennyiben megsérti e megállapodás rendelkezéseit, vagy az általános adatvédelmi rendeletben, az Infotv.-ben vagy más adatvédelmi jogszabályban meghatározott, kifejezetten az adatfeldolgozóra vonatkozó szabályokat, illetve, ha az adatkezelő jogszerű utasításait figyelmen kívül hagyja vagy azokkal ellentétesen jár el.

12.2. Az adatvédelmi szabályok megsértéséért harmadik személyes felé egyebekben adatkezelő felel.

12.3. Ha mind az adatkezelő, mind az adatfeldolgozó érintett ugyanabban az adatkezelésben, és – az előzőek alapján – felelősséggel tartoznak az adatkezelés által okozott károkért, akkor az érintett tényleges kártérítésének biztosítása érdekében egyetemleges felelősséggel tartoznak.

1. Ha a Gyakorlóhelynek nincs fenntartó intézménye, úgy ez a sor TÖRLENDŐ. [↑](#footnote-ref-1)
2. A szükségtelen mondatrész törlendő! Amennyiben a Felek naptári napokban meghatározott felmondási időt szeretnének alkalmazni, a kipontozott rész is kitöltendő. [↑](#footnote-ref-2)
3. Amennyiben a megállapodás több önálló szervezeti egységet érint, úgy a három eredeti példányon felül az érintett egységek számának megfelelő eredeti példányt kell készíteni. [↑](#footnote-ref-3)
4. Amennyiben több szakon tanuló hallgatók is részt vesznek a szakmai gyakorlaton, abban az esetben a táblázat bővíthető [↑](#footnote-ref-4)
5. Amennyiben a hallgatók szabadon választott szemeszterben teljesítik a szakmai gyakorlatok, abban az esetben nem kell kitölteni. [↑](#footnote-ref-5)
6. Nftv. 85. § (3) bekezdés: „*Gyakorlatigényes szaknak minősül a képzési és kimeneti követelményei alapján legalább hat hétig tartó szakmai gyakorlatot is tartalmazó szak*.” [↑](#footnote-ref-6)